#  26 LET SLOVENSKEGA EKOLOŠKEGA GIBANJA

# ZVEZA EKOLOŠKIH GIBANJ SLOVENIJE - ZEG

Cesta krških žrtev 53, 8270 Krško

Spletna stran: www.gospodarnoinodgovorno.si

 [www.zeg.si](http://www.zeg.si)

e.pošta: zegslo20@gmail.com

GSM: 064 253 580

Matična številka: 1679139

Številka: 69 /18

Datum: 22.5.2018

**REPUBLIKA SLOVENIJA**

**MINISTRSTVO ZA OKOLJE IN PROSTOR**

**AGENCIJA REPUBLIKE SLOVENIJE ZA OKOLJE**

**Vojkova 1b 1000 LJUBLJANA**

**ZADEVA :**  **Slovenija znižuje CO2**

Spoštovani,

V Zvezi ekoloških gibanj Slovenije-ZEG, nevladni okoljski organizaciji ( ima status društva v javnem interesu po ZVO) smo v tem letu zaznali okoljski problem.

Pišemo vam v vezi izpustov CO2, ki nastaja pri uravnavanju pH vrednosti vode v bazenih in termalnih kopališčih.

V zadnjih dveh letih je na slovenskem tržišču močno aktivno podjetje Messer, ki skuša za namen uravnavanja pH vrednosti v bazenskih vodah prodati CO2. Le tega ne pridobivajo na ozemlju Slovenije temveč v tujini predvsem iz izpušnih plinov, ki nastanejo pri industrijskih dejavnostih, in ga nato očistijo. V nekaterih primerih ga proizvajajo tudi iz naravnih podzemnih virov. Plin transportirajo v Slovenijo v avtocisternah in železniških cisternah. Tu polnijo jeklenke in rezervoarje v svojih proizvodnih obratih oziroma v cisterne in rezervoarje pri končnih kupcih , odvisno od potreb odjemalcev.

Kot je napisano v poročilu dr. Viktorja Grilca, je CO2 plin, topen v vodi, topnost z naraščanjem temperature vode upada, a le 1% raztopljenega CO2 se pretvori v ogljikovo kislino, ki opravlja funkcijo zniževanja pH vrednosti. Zaradi desorpcije plina je ogljični odtis povečan.

Poraja se nam vprašanje, kako taki izpusti CO2 v slovensko okolje vplivajo na Projekt Slovenija znižuje CO2 in podpisan Kjotski sporazum, kjer smo se obvezali, da bomo zmanjševali izpuste toplogrednih plinov? Z zamenjavo dolgoletno preskušene tehnologije uravnavanja pH vrednosti vode z razredčeno kislino na novo, uravnavanje z CO2, smo namreč naredili korak v smeri dodatnega onesnaževanja zraka in smatramo, da bi bilo potrebno plačevati okoljsko dajatev za onesnaževanje zraka z emisijo CO2.

Ekološki pozdrav !

 Predsednik Zveze ekoloških gibanj Slovenije-ZEG

 Priloga : 1 x Karel Lipič, univ. dipl. ing.

V vednost : MOP - Direktorat za okolje

 Računsko sodišče RS